stanford-oval/wikipedia huggingface dataset:
เคนเวิร์ธ

| --- | --- |

ประเภท: บริษัทในเครือ
อุตสาหกรรม: การผลิต
ก่อนหน้า: เกอร์ซิกซ์ มอเตอร์ คอมปานี
ก่อตั้ง: 1923; 101 ปีที่แล้ว (1923) ในซีแอตเทิล, รัฐวอชิงตัน, สหรัฐ
ผู้ก่อตั้ง: แฮร์รี เคนต์ เอ็ดการ์ เค. เวิร์ธทิงตัน
สำนักงานใหญ่: เคิร์กแลนด์ รัฐวอชิงตัน, สหรัฐ
ผลิตภัณฑ์: ดูรายการ
บริษัทแม่: แพ็กคาร์
เว็บไซต์: www.kenworth.com
เคนเวิร์ธ T659 ในออสเตรเลีย
Kenworth K 124CR ปี 1985
เคนเวิร์ธ (อังกฤษ: Kenworth) เป็นบริษัทผู้ผลิตบรรทุกสัญชาติอเมริกัน ก่อตั้งขึ้นในปี ค.ศ. 1923 โดยสืบทอดกิจการจากเกอร์ซิกซ์ มอเตอร์ คอมปานี เคนเวิร์ธมีความเชี่ยวชาญด้านการผลิตรถเชิงพาณิชย์ขนาดใหญ่ (class 8) และขนาดกลาง (class 5–7) สำนักงานใหญ่ตั้งอยู่ที่เมืองเคิร์กแลนด์ ชานเมืองของซีแอตเทิล รัฐวอชิงตัน และเป็นบริษัทในเครือที่แพ็กคาร์ (PACCAR) ถือหุ้นทั้งหมดมาตั้งแต่ปี ค.ศ. 1945 ดำเนินกิจการควบคู่ไปกับบริษัทในเครือและคู่แข่งในตลาดอย่างปีเตอร์บิลต์มอเตอร์ (Peterbilt Motors)
เคนเวิร์ธถือเป็นผู้นำการปฏิวัติวงการผลิตรถบรรทุกด้วยการนำเสนอห้องโดยสารแบบมีที่นอนหลังคายกสูง และการออกแบบตัวถังที่เน้นอากาศพลศาสตร์สำหรับรถบรรทุกขนาดใหญ่ เคนเวิร์ธ W900 ได้รับการผลิตอย่างต่อเนื่องมาตั้งแต่ปี ค.ศ. 1961 จนถึงปัจจุบัน ถือเป็นหนึ่งในรถที่มีระยะเวลาการผลิตยาวนานที่สุดในประวัติศาสตร์ยานยนต์  นอกจากนี้รุ่น K100 ก็ยังเปิดตัวในปีเดียวกันอีกด้วย
ดูเพิ่ม

แพ็กคาร์
ปีเตอร์บิลต์ (บริษัทในเครือของเคนเวิร์ธในแพ็กคาร์)
ดาร์ต (รถเชิงพาณิชย์) (บริษัทในเครือของเคนเวิร์ธในแพ็กคาร์)
ดัฟ ทรักส์
เมอร์ฟี-ฮอฟแมน คอมปานี (ตัวแทนจำหน่ายเคนเวิร์ธที่ใหญ่ที่สุดในสหรัฐ)
กิลลิก คอร์ปอเรชัน
รถบรรทุกคลาส 8
รถบรรทุกกึ่งพ่วง
รถดัมป์
แหล่งข้อมูลอื่น

Kenworth Truck Company
Kenworth Trucks Australia
Kenworth Trucks Mexico
The Kenworth W-1 Deck and a Half Bus
ไดเวอส์ไลเซินซ์

Error ซิงเกิลโดยโอลิเวีย โรดริโก
"ไดเวอส์ไลเซินซ์" (อังกฤษ: Drivers License) เป็นซิงเกิลเปิดตัวของนักร้องและนักแต่งเพลงชาวอเมริกัน โอลิเวีย โรดริโก เปิดตัวเมื่อวันที่ 8 มกราคม ค.ศ. 2021 ผ่านเกฟเฟนเรเคิดส์ และอินเตอร์สโคปเรเคิดส์ โดยเป็นซิงเกิลนำจากสตูดิโออัลบั้มเปิดตัว ซาวเออร์ (2021) เธอร่วมประพันธ์เพลงกับโปรดิวเซอร์แดน นิโกร "ไดเวอส์ไลเซินซ์" เป็นแนวเพลงเพาเวอร์บัลลาดที่ผสมผสานระหว่างแนวเพลงแบดรูมป็อป ออลต์ป็อป และพาวเวอร์ป็อป โดดเด่นด้วยการผลิตแบบมินิมอลลิสต์ที่นำโดยเปียโน ผสมผสานเสียงกลอง ฮาร์โมนี การตบมือประสานกัน และดรีมมีบริดจ์ เพลง "ไดเวอส์ไลเซินซ์" เป็นหนึ่งในเพลงที่ประสบความสำเร็จมากที่สุดของ ค.ศ. 2021 ซึ่งเป็นการเปิดตัวอาชีพทางดนตรีของโรดริโก
เพลงนี้บันทึกอารมณ์ "ในหลายแง่มุม" ที่โรดริโกต้องทนอยู่หลังจากอกหัก เธอแอบเผยเพลงนี้บนสื่อสังคมออนไลน์เป็นเวลาหลายเดือนใน ค.ศ. 2020 ก่อนที่จะประกาศเปิดตัวในวันที่ 4 มกราคม ค.ศ. 2021 มิวสิกวิดีโออย่างเป็นทางการถูกโพสต์บนยูทูบ ควบคู่ไปกับการเปิดตัวเพลง ซึ่งประกอบด้วยโรดริโกขับรถไปรอบ ๆ พื้นที่ชานเมืองหลังจากได้รับใบขับขี่ และระลึกถึงความทรงจำของเธอเกี่ยวกับเรื่องของเพลง ที่สนับสนุนให้เธอได้รับใบอนุญาตขับขี่ "ไดเวอส์ไลเซินซ์" ได้รับเสียงวิพากษ์วิจารณ์อย่างกว้างขวาง ได้รับการยกย่องว่าศูนย์กลางอยู่ที่การแต่งเพลงที่ไพเราะของโรดริโก เสียงร้องที่เต็มไปด้วยอารมณ์ และการผลิตที่ปลุกใจของเพลง โดยหลายคนได้เน้นย้ำถึงอิทธิพลของเทย์เลอร์ สวิฟต์ และลอร์ด เพลงนี้ได้รับรางวัลขับร้องเพลงป็อปเดี่ยวยอดเยี่ยม จากงานรางวัลแกรมมีใน ค.ศ. 2022 ทั้งยังได้รับการเสนอชื่อเข้าชิงรางวัลบันทึกเสียงแห่งปี และเพลงแห่งปีด้วย
"ไดเวอส์ไลเซินซ์" สามารถทำลายสถิติต่าง ๆ รวมถึงสถิติสปอติฟาย เป็นเพลงที่มีการสตรีมวันเดียวมากที่สุดของเพลงที่ไม่ใช่เพลงฮอลีเดย์ (สามารถทำสิถิติได้ในวันที่สี่ของการเปิดตัว) และเพลงในสัปดาห์แรกที่เปิดมากที่สุดบนสปอติฟาย และแอเมซอนมิวสิก เพลงนี้ติดอันดับบิลบอร์ดฮอต 100 ในสหรัฐฯ และทำให้โรดริโกเป็นศิลปินที่อายุน้อยที่สุดที่เปิดตัวบนชาร์ต เพลงติดอันดับในแปดสัปดาห์ติดต่อกันบนอันดับหนึ่ง ได้รับการรับรองระดับแพลตินัมถึง 6 เท่าโดยสมาคมผู้ประกอบกิจการเพลงของสหรัฐอเมริกา (RIAA) ส่วนที่อื่นนั้น "ไดเวอส์ไลเซินซ์" สามารถขึ้นอันดับหนึ่งใน 25 ประเทศ รวมถึงอยู่ในเวลาหลายสัปดาห์บนชาร์ตในออสเตรเลีย แคนาดา ไอร์แลนด์ นิวซีแลนด์ และสหราชอาณาจักร นอกจากนี้ยังไต่ขึ้นสูงสุดในสิบอันดับแรกในบราซิล ฝรั่งเศส เยอรมนี อิตาลี สเปน แอฟริกาใต้ และอื่น ๆ อีกมากมาย ในเดือนกรกฎาคม ค.ศ. 2023 เพลงนี้มีการสตรีมมากกว่า 1.8 พันล้านครั้งบนสปอติฟาย ซึ่งจัดอยู่ใน 100 เพลงที่มีการสตรีมมากที่สุดบนแพลตฟอร์ม
องค์ประกอบและบทประพันธ์เพลง

"ไดเวอส์ไลเซินซ์" (2021)
ตัวอย่างท่อนบริดจ์ของเพลง "ไดเวอส์ไลเซินซ์" ที่มีความยาว 24 วินาที ซึ่งนักวิจารณ์มองว่าเป็นจุดเด่นของเพลง ประกอบด้วยเสียงขับร้องของโรดริโกเหนือจังหวะกลองที่ประสานกัน
"ไดเวอส์ไลเซินซ์" เป็นเพลงที่ขับเคลื่อนด้วยเปียโน และเป็นเพลงเพาเวอร์บัลลาด ที่ได้รับการอธิบายว่าเป็นเพลงแนวแบดรูมป็อป ออลต์ป็อป และพาวเวอร์ป็อป โดยมีองค์ประกอบของโฟล์กและอินดีร็อก โดยได้รับแรงบันดาลใจจากอารมณ์ที่สับสนของโรดริโก และความรู้สึกหลังจากการที่เพิ่งเลิกรา เธอประพันธ์เพลงนี้ร่วมกับผู้ผลิตเพลงดาเนียล นิโกร เพลงประพันธ์ด้วยคีย์ B♭ (บีแฟลต) เมเจอร์ และมีจังหวะความเร็ว 144 ครั้งต่อนาที พร้อมเสียงเตะกลองสองครั้ง เสียงปรบมือในท่อนที่สองและเสียงร้องนำ ช่วงเสียงของโรดริโกในเพลงครอบคลุมตั้งแต่โน้ตต่ำ G3 ไปจนถึงโน้ตเสียงสูง F5 ตามบทประพันธ์ของเพลง มีเนื้อหากล่าวถึงโรดริโกขับรถผ่านย่านชานเมือง มีอารมณ์เสียและโกรธ เธอไตร่ตรองถึงความรู้สึกต่าง ๆ ของตัวเองว่าเป็นเรื่องจริงหรือไม่
รางวัล

| ปี | องค์กร | รางวัล | ผล | อ้างอิง |
| --- | --- | --- | --- | --- |
| 2021 | American Music Awards | เพลงฮิตติดเทรนด์ที่ชื่นชอบ | เสนอชื่อเข้าชิง |  |
| 2021 | American Music Awards | มิวสิกวิดีโอที่ชื่นชอบ | เสนอชื่อเข้าชิง |  |
| 2021 | American Music Awards | เพลงป็อปที่ชื่นชอบ | เสนอชื่อเข้าชิง |  |
| 2021 | Apple Music Awards | เพลงแห่งปี | ชนะ |  |
| 2022 | APRA Music Awards | ผลงานสากลที่ดีที่สุด | เสนอชื่อเข้าชิง |  |
| 2021 | Asia Pop 40 | เพลงป็อปเอเชียยอดนิยม 40 แห่งปี | ชนะ |  |
| 2022 | Grammy Awards | บันทึกเสียงแห่งปี | เสนอชื่อเข้าชิง |  |
| 2022 | Grammy Awards | เพลงแห่งปี | เสนอชื่อเข้าชิง |  |
| 2022 | Grammy Awards | ขับร้องเพลงป็อปเดี่ยวยอดเยี่ยม | ชนะ |  |
| 2022 | Joox Malaysia Music Awards | 5 เพลงสากลยอดนิยม | ชนะ |  |
| 2021 | LOS40 Music Awards | เพลงสากลยอดเยี่ยม | เสนอชื่อเข้าชิง |  |
| 2021 | MTV Europe Music Awards | เพลงยอดเยี่ยม | เสนอชื่อเข้าชิง |  |
| 2021 | MTV Millennial Awards | โกลบอลฮิตแห่งปี | เสนอชื่อเข้าชิง |  |
| 2021 | MTV Video Music Awards | เพลงแห่งปี | ชนะ |  |
| 2021 | MTV Video Music Awards | ผลักดันผลงานแห่งปี | ชนะ |  |

| 2021 | Premios MUSA | เพลงแองโกลนานาชาติ | เสนอชื่อเข้าชิง |  |
| 2021 | Premios Odeón | เพลงต่างประเทศแห่งปี | เสนอชื่อเข้าชิง |  |
| 2021 | Rockbjörnen | เพลงต่างประเทศแห่งปี | เสนอชื่อเข้าชิง |  |
| 2021 | RTHK International Pop Poll Awards | สิบเพลงทองคำสากลยอดนิยม | ชนะ |  |
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 7× Platinum | 490,000 |
| Austria (IFPI Austria) | Platinum | 30,000 |
| Belgium (BEA) | Platinum | 40,000 |
| Canada (Music Canada) | 8× Platinum | 640,000 |
| Denmark (IFPI Danmark) | 2× Platinum | 180,000 |
| France (SNEP) | Platinum | 200,000 |
| Germany (BVMI) | Platinum | 400,000 |
| Ireland | — | 111,000 |
| Italy (FIMI) | Platinum | 70,000 |
| Mexico (AMPROFON) | Diamond+4× Platinum | 1,260,000 |
| New Zealand (RMNZ) | 2× Platinum | 60,000 |
| Norway (IFPI Norway) | 3× Platinum | 180,000 |
| Poland (ZPAV) | 2× Platinum | 100,000 |
| Portugal (AFP) | 3× Platinum | 30,000 |
| Spain (PROMUSICAE) | Platinum | 40,000 |
| Switzerland (IFPI Switzerland) | Platinum | 20,000 |
| United Kingdom (BPI) | 2× Platinum | 1,700,000 |
| United States (RIAA) | 6× Platinum | 6,000,000 |
การสตรีม
| Central America (CFC) | Platinum | 7,000,000† |
| Greece (IFPI Greece) | Platinum | 2,000,000† |
| Sweden (GLF) | 2× Platinum | 16,000,000† |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว †ตัวเลขสตรีมมิงเท่านั้นขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | ค่าย | อ้างอิง |
| --- | --- | --- | --- | --- |
| หลากหลาย | 8 มกราคม 2021 | ดิจิทัลดาวน์โหลด การสตรีม | เกฟเฟน |  |
| อิตาลี | 15 มกราคม 2021 | ออกอากาศทางวิทยุ | ยูนิเวอร์แซล |  |
| สหรัฐ | 19 มกราคม 2021 | วิทยุฮิตร่วมสมัย | อินเตอร์สโคป |  |
| ดีเอซีเอช | 1 เมษายน 2021 | ซีดีซิงเกิล | เกฟเฟน |  |
ป็องซียง

ป็องซียง (pension; ภาษาฝรั่งเศส: [pɑ̃sjɔ̃] ( ฟังเสียง)) หรือ เพนชัน เป็นคำที่ใช้เรียกที่พักประเภทหนึ่ง
ภาพรวม

ที่พักที่เรียกว่า pension​ นั้นมักหมายถึงสถานที่พักค้างแรมที่มีการตกแต่งภายนอกและภายในอย่างสดสวยแบบตะวันตก และให้บริการอาหารตะวันตกเป็นหลัก
ในบางประเทศ เช่น เยอรมนี, ออสเตรีย, อิตาลี, สเปน คำว่า pension อาจใช้เพื่อเรียกโรงแรมขนาดเล็กที่แขกสามารถเข้าพักแรมในราคาที่ค่อนข้างต่ำ ซึ่งเทียบเท่ากับ ที่พักพร้อมอาหารเช้า (B&B) ใน สหราชอาณาจักร และ สหรัฐอเมริกา หรือ ช็องบร์ด็อต (chambre d'hote) ในประเทศฝรั่งเศส
รากศัพท์

คำว่า pension ในภาษาอังกฤษ หมายถึง "บำนาญ" ในประเทศที่พูดภาษาอังกฤษ คำนี้โดยทั่วไปไม่ได้ถูกใช้เพื่อเรียกที่พักดังที่ได้กล่าวมา
ในภาษาฝรั่งเศส คำว่า pension ทั้งหมายถึงบำนาญ และยังหมายถึง ที่พัก หรือ หอพัก ด้วย
ไต่เป็นไต่ตาย

| ไต่เป็นไต่ตาย |
| --- | --- |
ใบปิดภาพยนตร์
กำกับ: มาร์ติน แคมป์เบลล์
บทภาพยนตร์: รอเบิร์ต คิง เทอร์รี เฮย์ส
เนื้อเรื่อง: รอเบิร์ต คิง
อำนวยการสร้าง: มาร์ติน แคมป์เบลล์ รอเบิร์ต คิง มาร์เซีย นาซาตีร์ ลอยด์ ฟิลลิปส์
นักแสดงนำ: คริส โอดอนเนลล์ บิล แพกซ์ตัน โรบิน ทันนีย์ สก็อตต์ เกล็นน์ อิซาเบลลา สคอรัปโก สจวต วิลสัน
กำกับภาพ: เดวิด แทตเทอร์ซอลล์
ตัดต่อ: ทอม โนเบิล
ดนตรีประกอบ: เจมส์ นิวตัน ฮาวเวิร์ด
ผู้จัดจำหน่าย: โคลัมเบียพิคเจอร์ส
วันฉาย: 8 ธันวาคม ค.ศ. 2000
ความยาว: 124 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 75 ล้านดอลลาร์สหรัฐ
ทำเงิน: 215.7 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
ไต่เป็นไต่ตาย (อังกฤษ: Vertical Limit) เป็นภาพยนตร์ระทึกขวัญในปี ค.ศ. 2000 กำกับและร่วมอำนวยการสร้างโดยมาร์ติน แคมป์เบลล์ เขียนบทโดยรอเบิร์ต คิง นำแสดงโดยคริส โอดอนเนลล์, บิล แพกซ์ตัน, โรบิน ทันนีย์และสก็อตต์ เกล็นน์ ภาพยนตร์ถ่ายทำที่หุบเขาโมนูเมนต์ ประเทศสหรัฐอเมริกา, ประเทศนิวซีแลนด์และประเทศปากีสถาน
เรื่องย่อ

ปีเตอร์และแอนนี แกร์เร็ตต์สูญเสียพ่อ รอยซ์ แกร์เร็ตต์ระหว่างปีนเขาที่หุบเขาโมนูเมนต์ โดยรอยซ์สั่งให้ตัดเชือกเพื่อให้ปีเตอร์และแอนนีรอด หลังเหตุการณ์นั้น ปีเตอร์เลิกปีนเขาและทำงานเป็นช่างภาพ ส่วนแอนนีกลายเป็นนักปีนเขาที่มีชื่อเสียง ความสัมพันธ์ระหว่างปีเตอร์และแอนนีตึงเครียดเมื่อแอนนีโทษปีเตอร์ว่าเป็นคนทำให้รอยซ์ตาย สามปีต่อมา ระหว่างถ่ายภาพอยู่แถบเทือกเขาหิมาลัยในปากีสถาน ผู้ช่วยของปีเตอร์ตกเขาจนขาหักและได้รับความช่วยเหลือจากเฮลิคอปเตอร์ของกองทัพปากีสถาน ปีเตอร์มาที่เบสแคมป์ของยอดเขา K2 ยอดเขาที่สูงเป็นอันดับที่ 2 ของโลกเพื่อพบกับแอนนีที่มีแผนจะปีนยอดเขานี้ โดยร่วมกับทีมของเอลเลียต วอห์น มหาเศรษฐีผู้ต้องการพิชิตยอดเขานี้เช่นกัน หลังความพยายามครั้งแรกของเขาจบลงเมื่อทีมของเขาถูกพายุและวอห์นเป็นคนเดียวที่รอดชีวิต ในวันก่อนการปีน วอห์นจัดงานปาร์ตี้เลี้ยงทุกคนแต่ถูกขัดจังหวะโดยมองต์โกเมอรี วิก ยอดนักปีนเขาผู้ลึกลับ วิกสูญเสียภรรยาที่เป็นไกด์ในทีมปีนเขาครั้งก่อนของวอห์นและเชื่อว่าวอห์นมีส่วนในการตายของเธอ
ทีมของวอห์นเริ่มปีนขึ้นยอดเขาโดยไม่สนคำเตือนว่ามีพายุ ต่อมาเกิดหิมะถล่มทำให้คนอื่น ๆ ในทีมเสียชีวิต ส่วนแอนนี วอห์นและแม็คลาเรน ผู้นำทีมตกลงไปในเหวน้ำแข็งและขาดการติดต่อ แอนนีใช้รหัสมอร์สส่งกลับไปหาปีเตอร์ที่เบสแคมป์เพื่อบอกว่ายังมีชีวิตอยู่ ปีเตอร์จึงรวบรวมคนเพื่อขึ้นไปช่วยเหลือ โดยประกอบด้วยสกิป หัวหน้าทีมที่เบสแคมป์, ซีริลและมัลคอล์ม สองพี่น้องผู้มีประสบการณ์การปีนเขา, โมนิก พนักงานของบริษัทวอห์นและคารีม ผู้อาสาช่วยปีเตอร์เพราะอาลี ลูกพี่ลูกน้องของเขาอยู่ในทีมของวอห์นด้วย ปีเตอร์และสกิปไปหาวิก วิกยอมร่วมทีมด้วยโดยแลกกับการที่ให้สกิปอยู่ที่เบสแคมป์เพื่อคอยช่วยเหลือ
วิกเสนอให้ทีมของปีเตอร์แยกเป็นคู่เพื่อแยกกันหาผู้รอดชีวิต โดยมัลคอล์มคู่กับคารีม ซีริลคู่กับโมนิกและวิกคู่กับปีเตอร์ ทั้งหมดนำกระบอกไนโตรกลีเซอรีนเก่าของกองทัพปากีสถานไปด้วยเพื่อใช้ระเบิดเหวน้ำแข็ง ระหว่างปีนเขา ซีริลและโมนิกไถลเกือบตกหน้าผาและทำกระบอกไนโตรกลีเซอรีนตกลงพื้น ทำให้ระเบิดและเกิดหิมะถล่มฆ่าซีริล ส่วนโมนิกปีนกลับขึ้นมาได้โดยมีนิ้วหักหลายนิ้ว ด้านเบสแคมป์เตือนทีมของปีเตอร์ว่าไนโตรกลีเซอรีนทำปฏิกิริยากับแสงแดด ปีเตอร์จึงเตือนไปที่มัลคอล์มและคารีม มัลคอล์มและคารีมรีบนำกระบอกไนโตรกลีเซอรีนไปเก็บ แต่ไนโตรกลีเซอรีนรั่วออกมาโดนแดดทำให้เกิดระเบิดฆ่าทั้งสอง
ด้านแม็คลาเรนซึ่งบาดเจ็บหนักทำกล่องยาเด็กซาเมทาโซนหาย เด็กซาเมทาโซนเป็นยาป้องกันภาวะน้ำท่วมปอด แอนนีจึงแบ่งให้เขาใช้และเสี่ยงชีวิตไปหาเด็กซาเมทาโซนจากสัมภาระของอาลี ด้านวิกพบศพภรรยาของตนและพบกล่องยาเด็กซาเมทาโซนเปล่า ทำให้เขาตระหนักว่าวอห์นขโมยยาจากภรรยาของเขาและทิ้งให้เธอตาย ปีเตอร์ วิกและโมนิกพักค้างแรมโดยปีเตอร์ตระหนักว่าที่วิกร่วมทีมด้วยเพราะต้องการฆ่าวอห์น
ระหว่างที่แอนนีหลับ วอห์นใช้ไซรินจ์เปล่าฉีดแม็คลาเรนเพื่อให้เขาตายจากภาวะมีอากาศในหลอดเลือด ทั้งนี้ก็เพื่อรักษายาเด็กซาเมทาโซนของตัวเอง แอนนีสงสัยว่าวอห์นเป็นคนฆ่าแต่เลือกที่จะเงียบไว้เพราะเธอเองเริ่มป่วยจากภาวะน้ำท่วมปอด ปีเตอร์และโมนิกทิ้งวิกไว้และไปถึงจุดที่แอนนีและวอห์นติดอยู่ ก่อนวอห์นใช้เลือดของแม็คลาเรนกำหนดจุดเพื่อให้ปีเตอร์จุดระเบิด วิกตามมาสบทบและช่วยแอนนีและวอห์น แต่แผ่นน้ำแข็งร่วงลงไปทำให้ปีเตอร์ แอนนี วิกและวอห์นห้อยอยู่กับเชือก เพื่อช่วยชีวิตปีเตอร์และแอนนีและล้างแค้นให้ภรรยา วิกใช้มีดตัดเชือกให้ตัวเขาและวอห์นตกลงไปในเหวน้ำแข็งจนเสียชีวิตทั้งคู่
เมื่อกลับมาที่เบสแคมป์ แอนนีได้รับการรักษาและคืนดีกับปีเตอร์ ส่วนปีเตอร์ไว้อาลัยให้กับผู้เสียชีวิตในเหตุการณ์ทั้งหมด
นักแสดง

คริส โอดอนเนลล์ รับบท ปีเตอร์ แกร์เร็ตต์
บิล แพกซ์ตัน รับบท เอลเลียต วอห์น
โรบิน ทันนีย์ รับบท แอนนี แกร์เร็ตต์
สก็อตต์ เกล็นน์ รับบท มองต์โกเมอรี วิก
อิซาเบลลา สคอรัปโก รับบท โมนิก ออเบอร์ทีน
รอเบิร์ต เทย์เลอร์ รับบท สกิป เทย์เลอร์
อเล็กซานเดอร์ ซิดดิก รับบท คารีม นาซีร์
เบน เมนเดลโซห์น รับบท มัลคอล์ม เบนช์
สตีฟ เลอ มาร์ควอนด์ รับบท ซีริล เบนช์
นิโคลาส ลี รับบท ทอม แม็กลาเรน
สจวต วิลสัน รับบท รอยซ์ แกร์เร็ตต์
แหล่งข้อมูลอื่น

วิกิคำคม มีคำคมที่กล่าวโดย หรือเกี่ยวกับ ไต่เป็นไต่ตาย
เว็บไซต์ทางการ
ไต่เป็นไต่ตาย ที่อินเทอร์เน็ตมูวีเดตาเบส
ไต่เป็นไต่ตาย ที่สยามโซน
ไต่เป็นไต่ตาย ที่ออลมูวี
ไต่เป็นไต่ตาย ที่รอตเทนโทเมโทส์
ไต่เป็นไต่ตาย ที่บ็อกซ์ออฟฟิศโมโจ
ไต่เป็นไต่ตาย ที่เมทาคริติก
ไตรไอโอโดไทโรนีน

| --- | --- |


ชื่อ
IUPAC name  (2S) -2-amino-3- [4- (4-hydroxy-3-iodo-phenoxy) - 3,5-diiodo-phenyl]propanoic acid
ชื่ออื่น triiodothyronine T3 3,3',5-triiodo-L-thyronine
เลขทะเบียน
เลขทะเบียน CAS: 6893-02-3
3D model (JSmol): รูปภาพแบบโต้ตอบ
ECHA InfoCard: 100.027.272 
CompTox Dashboard (EPA): DTXSID8023216 
 SMILES N[C@@H](Cc1cc (I) c (Oc2ccc (O) c (I) c2)  c (I) c1) C (O) =O 
คุณสมบัติ
สูตรเคมี: C15H12I3NO4 
มวลโมเลกุล: 650.9776 g mol−1   
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
ไตรไอโอโดไทโรนีน (อังกฤษ: triiodothyronine), C15H12I3NO4 หรือที่รู้จักในชื่อ T3 เป็นฮอร์โมนจากต่อมไทรอยด์
ผลกระทบของ T3

T3 เพิ่มอัตราการเผาผลาญขั้นพื้นฐาน (basal metabolic rate)   ดังนั้นมันจึงเพิ่มออกซิเจนในร่างกายและการใช้พลังงาน อัตราการเผาผลาญขั้นพื้นฐานคือ   ความจำเป็นแคโรลี่ต่ำสุดที่ทำให้ดำรงชีวิตอยู่ได้ในแต่ละบุคคล   T3กระทำกับเนื้อเยื่อภายในร่างกายเป็นหลัก   ยกเว้นในม้ามและลูกอัณฑะ   มันเพิ่มการผลิตของ Na+/K+ -ATPase และในการเพิ่มการเปลี่ยนอย่างไม่เฉพาะเจาะจงของความหลากหลายภายในโมเลกุลขนาดใหญ่   โดยการสังเคราะห์และทำลาย
ผลกระทบของ T3 > โปรตีน

T3 กระตุ้นการผลิตของ RNA Polymerase I และ II   ฉะนั้นจึงเพิ่มอัตราการสังเคราะห์โปรตีน   มันจึงเพิ่มอัตราการทำลายโปรตีนเช่นกัน   และเมื่อใดอัตราการทำลายโปรตีนมีมาเกินกว่าอัตราการสังเคราะห์โปรตีน   อาจจะทำให้ร่างกายเข้าสู่สภาวะสมดุลเป็นไอออนลบ (Negative ion balance)
ผลกระทบของ T3 > กลูโคส

T3 เพิ่มอำนาจในการเผาผลาญกลูโคสของตัวรับ β-adrenergic   ฉะนั้นมันจึงเพิ่มอัตราการหยุดไกลโคเจน   และอัตราการเพิ่มกลูโคสในgluconeogenesis   มันก็เพิ่มอำนาจของอินซูรินเช่นกัน
ผลกระทบของ T3 > ลิพิด

T3 กระตุ้นการหยุดของคลอเรสเทอรอล   และเพิ่มเลขของตัวรับ LDL   ดังนั้นมันจึงเพิ่มอัตราของลิโพไลซิส (Lipolysis) เพิ่มทวี
T3 มีผลต่อระบบหัวใจและหลอดเลือดเช่นเดียวกัน   มันได้เพิ่มผลผลิตของหัวใจ   โดยเพิ่มอัตราการการเต้นของหัวใจและแรงหดตัว   ทำให้เห็นผลในด้านความดันโลหิต
T3 มีผลกับการพัฒนาเอมบริโอและทารกเช่นกัน   มีผลต่อปอดและระบบประสาทหลังกำเนิด   มันกระตุ้นการผลิตของไมอิลิน (เยื่อหุ้มเซลล์ประสาท) และการพัฒนาแอกซอน   มันสำคัญต่อการเจริญเติบโตของกระดูกโดยตรงเช่นกัน
วงศ์กระจง

| วงศ์กระจง ช่วงเวลาที่มีชีวิตอยู่: Oligocene–Recent  PreꞒ Ꞓ O S D C P T J K Pg N      |
| --- | --- |

กระจงควาย หรือ กระจงใหญ่  (Tragulus napu) เป็นกระจงชนิดหนึ่งที่พบได้ในประเทศไทย

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
อันดับย่อย:: Ruminantia
วงศ์:: Tragulidae Milne-Edwards, 1864

สกุล
 Hyemoschus  Moschiola  Tragulus  Dorcatherium †  Dorcabune †  Afrotragulus  †  Siamotragulus  †  Yunnanotherium  †  Archaeotragulus †  Krabitherium †
วงศ์กระจง (อังกฤษ: Chevrotain, Mouse-deer, Napu; อีสาน: ไก้) เป็นวงศ์ของสัตว์เลี้ยงลูกด้วยนมขนาดเล็กวงศ์หนึ่ง ในอันดับสัตว์กีบคู่ (Artiodactyla) ใช้ชื่อวิทยาศาสตร์ว่า Tragulidae
กระจงถือเป็นสัตว์เคี้ยวเอื้อง มีรูปร่างลักษณะทั่วไปคล้ายกับกวาง (Cervidae) มีกระเพาะอาหารแบ่งออกเป็น 4 ส่วน มีการหมักอาหารที่กระเพาะอาหาร แต่กระเพาะห้องที่สามจะลดขนาดลง เหลือไว้เพียงร่องรอยเท่านั้น มีส่วนหัวค่อนข้างเล็ก ไม่มีเขา จะงอยหน้าแหลมและแคบ จมูกไม่มีขน ไม่มีทั้งต่อมที่ใบหน้าและต่อมกับ ขายาวเรียวและเล็ก ตัวผู้ที่โตเต็มวัยมีเขี้ยวงอกจากขากรรไกรบนยาวยื่นออกมาใช้สำหรับป้องกันตัว ส่วนตัวเมียมีเขี้ยวเหมือนกับตัวผู้ แต่มีขนาดเล็กมาก  ไม่มีเขาทั้งตัวผู้และตัวเมีย มีระยะเวลาตั้งท้องนานราว 120–180 วัน ตัวเมียสามารถกลับมาเป็นสัดได้ ใน 7 วันหลังจากออกลูก ออกลูกโดยปกติครั้งละ 1 ตัว
ถือได้ว่าเป็นสัตว์กีบที่มีขนาดเล็กที่สุดในโลก ด้วยว่ามีขนาดพอ ๆ กับกระต่ายตัวหนึ่งเท่านั้นเอง  พบกระจายพันธุ์ในทวีปแอฟริกาและเอเชีย ในอนุทวีปอินเดีย และเอเชียอาคเนย์
แบ่งออกได้เป็น 3 สกุล 10 ชนิด และสูญพันธุ์ไปแล้วอีก 6 สกุล (ดูในตาราง)
สำหรับในประเทศไทย พบ 2 ชนิด คือ กระจงควาย หรือ กระจงใหญ่ (Tragulus napu) และกระจงเล็ก หรือ กระจงหนู (T. kanchil) ซึ่งถือได้เป็นสัตว์กีบที่มีขนาดเล็กที่สุดในโลกด้วย
วงศ์กิ้งก่า

| วงศ์กิ้งก่า |
| --- | --- |

ตะกอง หรือ มังกรน้ำอินโดจีน หรือ กิ้งก่ายักษ์ (Physignathus cocincinus) เป็นชนิดที่มีขนาดใหญ่ที่สุดของวงศ์นี้ชนิดหนึ่ง จัดอยู่ในวงศ์ย่อย Agaminae

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Squamata
อันดับย่อย:: Lacertilia
วงศ์:: Agamidae

วงศ์
 Agaminae  Leiolepidinae
วงศ์กิ้งก่า (อังกฤษ: Dragon lizards, Old Wolrd lizards, ชื่อวิทยาศาสตร์: Agamidae) เป็นวงศ์ของสัตว์เลื้อยคลานในอันดับย่อยกิ้งก่า วงศ์หนึ่ง ที่มีจำนวนสมาชิกมากและมีความหลากหลายมาก ประมาณเกือบ 500 ชนิด จนสามารถแบ่งออกได้เป็น 2 วงศ์ย่อย (ดูในตาราง)
มีลักษณะโดยรวม คือ มีขา  4 ข้างเห็นชัดเจน มีเกล็ดปกคลุมด้านหลังและด้านท้องของลำตัว เกล็ดมีขนาดเล็กเรียงตัวซ้อนเหลื่อมกันหรือต่อเนื่องกัน ไม่มีกระดูกในชั้นหนัง กระดูกหัวไหล่มีกระดูกอินเตอร์คลาวิเคิลเป็นรูปตัวอักษรที และกระดูกไหปลาร้ามีรูปร่างโค้ง มีหางยาว แต่โดยทั่วไปน้อยกว่า 1.4 เท่าของความยาวจากปลายจมูกถึงรูก้น ไม่สามารถสะบัดหางให้หลุดจากลำตัวได้ ยกเว้นในสกุล Uromystax พื้นผิวด้านบนของลิ้นมีตุ่ม ฟันที่ขากรรไกรเกาะติดกับพื้นผิวกระดูกโดยตรง กระดูกพเทอรีกอยด์ไม่มีฟัน
พบกระจายพันธุ์อย่างกว้างขวางในทวีปเอเชีย, แอฟริกา, ออสเตรเลีย ส่วนใหญ่ออกลูกเป็นไข่ มีเพียงบางสกุลเท่านั้นที่ตกลูกเป็นตัว
สำหรับในประเทศไทย มีอยู่ด้วยกันหลายชนิด อาทิ ตะกอง (Physignathus cocincinus) ซึ่งเป็นกิ้งก่าขนาดใหญ่ พบได้ในป่าดิบชื้นใกล้แหล่งน้ำในป่า เช่น น้ำตก ในภูมิภาคอินโดจีน, กิ้งก่าบินคอแดง (Draco blanfordii), กิ้งก่าสวน (Calotes mystaceus), หรือ แย้เส้น (Leiolepis belliana) ที่พบได้ทั่วไปตามพื้นดินภาคอีสาน
วงศ์กุหลาบป่า

| วงศ์กุหลาบป่า |
| --- | --- |

คำแดง หรือ กุหลาบพันปี (Rhododendron arboreum)

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Ericales
วงศ์:: Ericaceae Juss.

สกุลต้นแบบ
Erica L.
วงศ์ย่อย
 Enkianthoideae  Pyroloideae  Monotropoideae  Arbutoideae  Cassiopoideae  Ericoideae  Harrimanelloideae  Styphelioideae  Vaccinioideae
วงศ์กุหลาบป่า (อังกฤษ: Heath, Heather) เป็นวงศ์ของไม้พุ่มหรือไม้ต้น ใช้ชื่อวงศ์ว่า Ericaceae
ลักษณะเด่นประจำวงศ์ คือ ไม่มีใบหู ใบเป็นแบบใบเดี่ยว ติดแบบเรียงเวียนสลับ มีต่อมด้านล่าง มีเส้นใบออกจาก 2 ข้างของเส้นกลางใบแบบขนนก บางครั้งมีเส้นใบออกจากโคนใบ 3 เส้น หรือมากกว่านั้น ดอกมีลักษณะสมมาตรตามรัศมี ดอกเป็นดอกแบบสมบูรณ์เพศ กลีบดอกเป็นรูปท่อหรือรูปโถ เกสรเพศผู้มี 10 อัน อับเรณูแตกโดยมีรูเปิดที่ปลาย ก้านเกสรเพศเมียมี 1 อัน รังไข่มี 5 ช่อง เมล็ดมีจำนวนมาก
บางชนิดเป็นพืชกินซาก ใบมีเกล็ดรังแค หรือมีต่อมที่ขอบใบตอนโคน ดอกแบบดอกสมบูรณ์เพศ กลีบดอกเป็นรูปท่อหรือรูปโถ เกสรเพศผู้มี 10 อัน
เป็นพืชที่พบกระจายพันธุ์ไปทั่วโลก มีมากกว่า 4,000 ชนิด ประมาณ 126 สกุล   ไม้ที่อยู่ในวงศ์นี้ เช่น แครนเบอร์รี, บลูเบอร์รี, ฮักเกิลเบอร์รี, กุหลาบป่า, กุหลาบพันปี เป็นต้น
สำหรับในประเทศไทย พบทั้งหมด 7 สกุล เช่น
Agapetes เช่น ประทัดดอย
Craibiodendron เช่น ดาวราย
Rhododendron คือ กุหลาบพันปี พบตามยอดเขาสูงจากระดับน้ำทะเลนับพัน  ๆ เมตร ทั้งภาคเหนือ, ภาคตะวันออกเฉียงเหนือ และภาคใต้ ขยายพันธุ์ด้วยการโดยช่อละอองเกสรโดยแมลงและนกที่มากินน้ำหวาน
Gaultheria พบในป่าดิบเขาทางภาคเหนือ ให้น้ำมันเป็นสมุนไพร
Vaccinium พบได้ทั่วไป ส่วนมากพบในป่าดิบเขา ทั้งป่าเดิมและป่ารุ่น สามารถรับประทานผลและใบได้ เช่น บลูเบอร์รี
Lyonia พบในป่าดิบเขาทั้งภาคเหนือ และภาคตะวันออกเฉียงเหนือ
วงกตหญ้า

สำหรับความหมายอื่น ดูที่ วงกต (แก้ความกำกวม)
“The Old Maze” ที่มีเส้นผ่าศูนย์กลาง 40 ฟุตที่วิง, รัทแลนด์ที่เชื่อกันว่าสร้างมาตั้งแต่ยุคกลาง
“วงกตคลาสสิก”
“วงกตยุคกลาง”
วงกตหญ้า (อังกฤษ: Turf maze) คือวงกตที่เป็นทางวกวนที่สร้างบนลานหญ้าสั้นราบ วงกตหญ้าบางครั้งก็จะมีชื่อเรียกเช่น “วงกตมิซ” ที่แคว้นแฮมป์เชอร์ในอังกฤษ, “วงกตมิซ”, “วงกตเมืองทรอย” (Troy Town) ที่เชื่อกันว่าเป็นวงกตที่สร้างโดยหมู่บ้านชาวประมงในบริเวณสแกนดิเนเวีย เพื่อดักโทรลล์หรือลมในขดวงกตเพื่อให้การเดินทางไปหาปลาปลอดภัย, วงกตหญ้าจูเลียนส์เบาเวอร์ในลิงคอล์นเชอร์ หรือ “Shepherd's Race” ในนอร์ทแธมป์ตันเชอร์ ซึ่งเป็นวงกตประเภทที่วิลเลียม เชคสเปียร์กล่าวถึงในบทละคร “A Midsummer Night's Dream”
วงกตหญ้ามักจะเป็นวงกตประเภทที่เรียกว่า “วงกตปริศนา” (maze) แม้ว่าคำว่า “วงกต” และคำว่า “วงกตซ้อน” จะถือว่าเป็นคำที่ใช้แทนที่กันไม่ได้แล้ว “วงกตซ้อน” จะเป็นลวดลายวกวนที่มีทางเข้าและทางภายในลวดลายที่แยกออกไปเป็นสาขา และอาจจะมีทางตัน ซึ่งต่างกับ “วงกต” หรือ “labyrinth” ที่จะเป็นทางเดียวที่นำไปสู่ศูนย์กลางโดยไม่มีทางแยก (unicursal) วงกตหญ้าบางวงก็จะมีทางที่ตัดเป็นร่องสำหรับเดินที่อาจจะหมายไว้ด้วยกรวดหรืออิฐ และที่พบบ่อยคือทางเดินจะเป็นทางที่ยกสูงต่างระดับขึ้นโดยมีร่องแคบๆ สองข้างขนาบทางเดิน
ตัวอย่างวงกตหญ้าของอังกฤษส่วนใหญ่จะมีสองลักษณะคือ “วงกตคลาสสิก” ที่เป็นวงกตเจ็ดชั้นง่ายๆ และ “วงกตยุคกลาง” ที่พัฒนามาจากวงกตคลาสสิกที่ซับซ้อนขึ้น
ดูเพิ่ม

วงกต
วงกตปริศนา
วงกตข้าวโพด
วงข้าวโพดล้ม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ วงกต
W.H.Matthews, Mazes and Labyrinths (1922) online version
Labyrinthos เก็บถาวร 2009-07-03 ที่ เวย์แบ็กแมชชีน Jeff Saward's website
Labyrinth Society
The Megalithic Portal
The Dalby maze at the Megalithic Portal
Labyrinth Locator (Veriditas & Labyrinth Society) เก็บถาวร 2005-12-12 ที่ เวย์แบ็กแมชชีน
วงศ์กบเล็บ

| วงศ์กบเล็บ ช่วงเวลาที่มีชีวิตอยู่: ครีเทเชียสตอนล่าง - ปัจจุบัน |
| --- | --- |

กบแคระแอฟริกา (Hymenochirus boettgeri) นิยมเลี้ยงเป็นสัตว์เลี้ยง โดยเฉพาะตัวที่เป็นกบเผือก

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
ชั้นย่อย:: Lissamphibia
อันดับ:: Anura
วงศ์:: Pipidae Gray, 1825


แผนที่แสดงการกระจายพันธุ์
ชื่อพ้อง
 Dactylethrinae Hogg, 1839  Pipinae Gray, 1825
วงศ์กบเล็บ หรือ วงศ์กบไม่มีลิ้น (อังกฤษ: Clawed frog, Tongueless frog, Aquatic frog) เป็นวงศ์ของสัตว์ครึ่งบกครึ่งน้ำวงศ์หนึ่ง ในอันดับกบ (Anura) ใช้ชื่อวิทยาศาสตร์ว่า Papidae (/ปา-ปิ-ดี/)
มีลักษณะพิเศษ คือ เมื่อเป็นตัวเต็มวัยแล้วไม่มีลิ้น กระดูกสันหลังปล้องที่ 2-4 ของตัวเต็มวัยมีกระดูกซี่โครงและเชื่อมรวมกัน บางสกุลและบางชนิดไม่มีฟันที่กระดูกพรีแมคซิลลาและที่กระดูกแมคซิลลา มีกระดูกสันหลังหน้ากระดูกก้นกบ 6-8 ปล้อง กระดูกสันหลังมีเซนทรัมเป็นแบบอย่างของโอพิสโธซีลัส กระดูกหัวไหล่เป็นแบบอย่างของอาร์กซิเฟอรัลหรือแบบอย่างดัดแปรของเฟอร์มิสเทอร์นัล กระดูกแอสทรากาลัสและกระดูกแคลลาเนียมเชื่อมรวมกันเฉพาะส่วนต้นและส่วนปลาย ไม่มีชิ้นกระดูกแทรกระหว่างกระดูกนิ้ว 2 ชิ้นสุดท้าย ลูกอ๊อดมีช่องปากยาวและแคบ ไม่มีจะงอยปากและไม่มีตุ่มฟันบริเวณปาก ช่องเปิดห้องเหงือกมี 2 ช่องอยู่ทางด้านข้างของลำตัว กินอาหารด้วยการกรองเข้าปาก
มีความยาวลำตัวประมาณ 4-17 เซนติเมตร มีลำตัวแบนราบมาก และมีขายื่นไปทางด้านข้างลำตัว อาศัยอยู่ในแหล่งน้ำได้หลากหลายประเภท รวมทั้งแหล่งน้ำขังชั่วคราวบนท้องถนน เนื่องจากอาศัยอยู่ในแหล่งน้ำ เส้นข้างลำตัวจึงเจริญ ยกเว้นบางสกุลที่ไม่มี ขาหลังใหญ่และมีแผ่นหนังระหว่างนิ้วตีนใหญ่มาก ขาหน้ามีนิ้วตีนยาวแต่ไม่มีแผ่นหนังระหว่างนิ้ว ยกเว้นบางสกุลเท่านั้นที่มี นิ้วตีนมีเล็บยาว
แบ่งออกได้เป็น 5 สกุล 32 ชนิด แพร่กระจายพันธุ์ในทวีปแอฟริกาและอเมริกาใต้ บางชนิดนิยมเลี้ยงเป็นสัตว์เลี้ยง ขณะที่ในบางสกุลนิยมใช้เพื่อการศึกษาทางวิทยาศาสตร์ เช่น ชีววิทยาการเจริญ, ชีววิทยาโมเลกุล, ชีววิทยาประสาท, พันธุกรรมศาสตร์ เป็นต้น
การจำแนก

Hymenochirus
Pseudhymenochirus
Xenopus
Silurana
Pipa